My ouma se melktert | SARIE
My ouma se melktert	deur Herman Lensing
My ouma se yskasmelktert was altyd die hoogtepunt van ons kuiers. Hierdie is ’n ode aan Ouma Bettie en die wonderlike vakansies op die plaas – ek dink sy sal hou van my sjokolade-kinkel daarby … Stap vir stap
Stap 1Plaas meel, mielieblom, eiergele en vanieljesaadjies in groot mengbak en meng. Voeg suiker by en klits tot goed gemeng. Voeg koue melk by en meng tot glad. Gooi mengsel deur sif in skoon pot.Stap 2Voeg botter by en roer mengsel oor lae hitte met draadklitser tot botter gesmelt is.Stap 3Verhoog hitte en hou aan roer tot die mengsel verdik en meel gaar is – sowat 8 – 10 minute. Verwyder van hitte. Klits eierwitte tot sagte punte vorm en vou vinnig by warm mengsel in. Gooi mengsel in gebakte kors en smeer gelyk.Stap 4Laat stol in yskas vir 2 – 3 uur. Sif kaneel oor. Skep gesmelte sjokolade in plastieksakkie en knip hoekie van sakkie af. Spuit patrone op tert en laat staan tot gestol. Sit voor.My ouma se melktert